KLASA: 112-02/25-01/4

URBROJ: 2170-1-59-01-25-1

U Rijeci, 18. kolovoza 2025.

Temeljem članka 99. i 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10-ispr., 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23), i čl. 9. st. 2 Zakona o osobnoj asistenciji (NN 71/23), a u sklopu projekta „Rinkluzija - Riječki model podrške učenicima s teškoćama“ koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno obrazovnim ustanovama, faza VII“. Temeljem poziva Europskog socijalnog fonda u sklopu Operativnog programa „Učinkoviti ljudski potencijali“ 2021.-2027., Osnovna škola Centar, Podhumskih žrtava 5, zastupana po ravnateljici Tini Bošković Sertić, raspisuje dana 18. kolovoza 2025.

**JAVNI POZIV**

**za prijavu kandidata za izvršavanje poslova pomoćnika u nastavi u**

**Osnovnoj školi Centar i Područnoj školi Orehovica**

**Radno vrijeme:**

Nepuno određeno radno vrijeme od 25 sati tjedno za vrijeme trajanja školske 2025./2026. godine (do 31. kolovoza 2026. godine); rad u jutarnjoj smjeni.

**Mjesto rada:**

1. Osnovna škola Centar, Podhumskih žrtava 5 Rijeka
2. Područna škola Orehovica, Kalina 39, Rijeka

**Opis poslova:**

Pomoćnik u nastavi je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa. Potpora tijekom odgojno-obrazovnog procesa koju pruža pomoćnik u nastavi može obuhvatiti: potporu u komunikaciji i socijalnoj uključenosti, potporu u kretanju, pomoć pri uzimanju hrane i pića, pomoć u obavljanju higijenskih potreba, u obavljanju školskih aktivnosti i zadataka te suradnju s radnicima škole, kao i s vršnjacima učenika s teškoćama u razvoju u razredu te svi ostali poslovi pomoćnika u nastavi određeni Zakonom o osobnoj asistenciji te Pravilnikom o pomoćnicima u nastavi i stručnim komunikacijskim posrednicima.

**Uvjeti:**

1. Završena najmanje razina obrazovanja 4.2. HKO-a (iznimno na javni poziv može se prijaviti i osoba koja ne ispunjava uvjet završene najmanje razine obrazovanja 4.2. HKO-a, ali ispunjava uvjet da ima završenu najmanje razinu obrazovanja 4.1. HKO-a i završen program obrazovanja odraslih (osposobljavanja) za pomoćnika u nastavi, ali samo ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju).
2. Da protiv osobe nije pokrenut kazneni i prekršajni postupak
3. Da pomoćnik u nastavi nije roditelj/skrbnik niti drugi član uže obitelji učenika kojem/ima se pruža potpora.
4. Završen program obrazovanja, osposobljavanje za pomoćnika u nastavi

**Kandidati koji ispunjavaju tražene uvjete dužni su priložiti sljedeće dokumente:**

1. Vlastoručno potpisanu zamolbu za posao
2. Životopis
3. Dokaz o odgovarajućem stupnju obrazovanja (preslika diplome ili potvrda o stečenoj stručnoj spremi)
4. Dokaz o državljanstvu
5. Potvrdu o završenom programu edukacije odraslih, odnosno edukacije za pomoćnika u nastavi
6. Uvjerenje nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi, ne starije od dana objave javnog poziva
7. Dokaz da kandidatu nije pravomoćno izrečena prekršajno pravna sankcija za nasilje u obitelji
8. Elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje

Na oglašeno radno mjesto mogu se javiti osobe oba spola pod jednakim uvjetima.

Izrazi koji se koriste u tekstu ovog javnog poziva za osobe u muškom rodu upotrijebljeni su neutralno i odnose se na muške i ženske osobe.

Kandidatom se smatra osoba koja je podnijela urednu, pravovremenu prijavu na javni poziv zajedno sa svim traženim prilozima te koja ispunjava tražene uvjete javnog poziva.

Nepotpune i nepravovremene prijave neće se razmatrati.

Izabrani kandidat dužan je nakon izbora dostaviti na uvid izvornike traženih dokumenata.

**Prijave kandidata sa traženom dokumentacijom se šalju na adresu:**

Osnovna Škola Centar, Podhumskih žrtava 5, Rijeka, s naznakom „Za javni poziv- pomoćnici u nastavi“ .

**Pravo prednosti pri zapošljavanju:**

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21), članku 48.f Zakona o zaštiti vojnih i civilnih invalida rata (NN 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (NN 84/21), dužne su u prijavi na javni poziv pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji, uz prijavu na javni poziv dužne su priložiti i dokaze propisane člankom 103. stavak 1. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti: https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata, uz prijavu na javni poziv dužne su u prijavi na javni poziv pozvati s na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti: https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Osobe koje ostvaruju pravo prednosti pri zapošljavanju u skladu s čl.9. Zakona o profesionalnoj rehabilitaciji i zapošljavanju osoba s invaliditetom, uz prijavu na javni poziv dužne su dostaviti odgovarajuću javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji način je prestao radni odnos kod posljednjeg poslodavca.

**Rok**

Rok za dostavu prijava je 8 (osam) dana od dana objave na mrežnoj stranici Hrvatskog zavoda za zapošljavanje i mrežnoj stranici i oglasnoj ploči Škole.

Kandidati koji su pravodobno dostavili potpunu prijavu sa svim prilozima odnosno ispravama kojima dokazuju da ispunjavaju uvjete javnog poziva bit će pozvani na motivacijski razgovor.

Mjesto održavanja te motivacijskog razgovora biti će objavljeni na mrežnim stranicama Škole najmanje 5 (pet) dana prije dana određenog za održavanje istog.

Ako kandidat ne pristupi motivacijskom razgovoru smatra se da je povukao prijavu na javni poziv.

Urednom prijavom smatra se prijava koja sadrži sve podatke i priloge navedene u Javnom pozivu.

Nepotpune i nepravodobne prijave neće se razmatrati.

O rezultatima javnog poziva kandidati će biti pravovremeno obaviješteni na mrežnim stranicama Škole.

Povrat dokumentacije izvršit će se na zahtjev kandidata koji treba navesti u tekstu prijave.

Ravnateljica

Tina Bošković Sertić, prof.